open-index/open-wikipedia-markdown huggingface dataset:
Ιχθύαση

Η **ιχθύαση** είναι κληρονομική νόσος με κύριο χαρακτηριστικό το ξηρό και λεπιδώδες δέρμα (σαν τα λέπια των ψαριών). Διακρίνεται ανάλογα με τον τύπο κληρονομικότητάς της στην κοινή ιχθύαση και στη φυλοσύνδετη κοινή ιχθύαση.

## Κοινή ιχθύαση

Η νόσος μεταβιβάζεται με τον αυτοσωματικό επικρατούντα τύπο κληρονομικότητας. Οι ασθενείς έχουν φυσιολογική σωματική και πνευματική ανάπτυξη. Εμφανίζεται συνήθως κατά τον πρώτο χρόνο ζωής και διαρκεί διά βίου, συχνά με σταδιακή βελτίωση.

### Κλινική εικόνα

Κλινικά η **κοινή ιχθύαση** χαρακτηρίζεται από έντονη ξηρότητα δέρματος σε συνδυασμό με λέπια μικρά, λεπτά, αλευρώδη ή μεγάλα, παχιά και φυλλώδη. Ανάμεσα στα λέπια το δέρμα είναι λεπτό και πτυχωτό. Η έκκριση των ιδρωτοποιών και σμηγματογόνων αδένων είναι ελαττωμένη με αποτέλεσμα τη δυσανεξία στις θερμές και υγρές μέρες. Το εξάνθημα μπορεί να είναι γενικευμένο και συνήθως είναι συμμετρικό. Καταλαμβάνει κυρίως τον κορμό και τις εκτατικές επιφάνειες των άκρων. Χαρακτηριστικό της νόσου είναι η απουσία δερματικών βλαβών από τις καμπτικές επιφάνειες των μεγάλων αρθρώσεων(αγκώνες, ιγνυακές και μασχαλιαίες κοιλότητες)

Συχνά η κοινή ιχθύαση συνυπάρχει με ατοπική δερματίτιδα, αλλεργική ρινίτιδα ή άσθμα. Συχνά συνυπάρχει θυλακική κερατίαση, ενώ πιο σπάνια συνυπάρχει και βλάβη του κερατοειδούς.

### Πρόγνωση-Θεραπεία

Η νόσος εξελίσσεται διά βίου, χωρίς υποτροπές, ενώ μπορεί να παρατηρηθεί και βαθμιαία βελτίωση. Ως συμπτωματική θεραπεία χρησιμοποιούνται μαλακτικά, που μειώνουν την ξηρότητα του δέρματος. Σε σοβαρές περιπτώσεις χρησιμοποιούνται και κερατολυτικά φάρμακα.

## Φυλοσύνδετη ιχθύαση

Εμφανίζεται κατά τη γέννηση, τη νεογνική ή και βρεφική ηλικία. Μεταβιβάζεται κατά τον φυλοσύνδετο υπολειπόμενο χαρακτήρα, συνεπώς ουσιαστικά προσβάλλει μόνο τους άρρενες.

### Κλινική εικόνα
Το εξάνθημα συνίσταται από μεγάλα λέπια, φαιά, μελανά ή κιτρινωπά. Τα λέπια καταλαμβάνουν συνήθως όλη την επιφάνεια του σώματος και ιδιαίτερα την κοιλιακή χώρα και το τριχωτό της κεφαλής. Οι τρίχες είναι λεπτές και ξηρές.

### Πρόγνωση-Θεραπεία
 
Η νόσος διαρκεί εφ' όρου ζωής, χωρίς βελτίωση. Κατά τη 2η με 3η δεκαετία της ζωής μπορεί να εμφανιστεί θόλωση του κερατοειδούς. Ως συμπτωματική θεραπεία χρησιμοποιούνται μαλακτικές αλοιφές, υγρά επιθέματα ή αμυλούχα λουτρά. Επίσης ορισμένοι συνιστούν τη χρησιμοποίηση ρετινοειδών από του στόματος,ενώ σπανίως χρησιμοποιούνται και κερατολυτικά φάρμακα.

Κατηγορία:Δερματικές ασθένειες
Κατηγορία:Σπάνιες ασθένειες
Πρωτέας

Ο Πρωτέας (μυθολογία) ήταν θαλάσσια θεότητα της ελληνικής μυθολογίας.
Από αυτόν έχουν πάρει το όνομά τους:
* Ο Πρωτέας (δορυφόρος), δορυφόρος του πλανήτη Ποσειδώνα
* Ο Πρωτεύς ΙΙ (Υποβρύχιο), ένα από τα υποβρύχια του ελληνικού πολεμικού ναυτικού
* Μία μοίρα Ειδικών Επιχειρήσεων & Αεροπυρόσβεσης της Ελληνικής Πολεμικής Αεροπορίας με έδρα τη Θεσσαλονίκη
* Καθώς και τα αθλητικά σωματεία:
** Α.Γ.Σ. Πρωτέας Αιγάλεω, με έδρα το Αιγάλεω
** Α.Ε.Ο. Πρωτέας Βούλας, με έδρα τη Βούλα Αττικής
** Α.Ο. Πρωτέας Αθηνών, με έδρα το Νέο Κόσμο
** Α.Π.Σ. Πρωτέας Καλαμάτας, με έδρα την Καλαμάτα
** Α.Π.Σ. Πρωτέας Παλαιάς Φωκαίας, με έδρα την Παλαιά Φώκαια Αττικής
** Α.Σ. Πρωτέας Απερίου, με έδρα το Απέρι Καρπάθου
** Α.Σ. Πρωτέας Ελευθερίου Κορδελιού, με έδρα το Νέο Κορδελιό Θεσσαλονίκης
** Γ.Σ. Πρωτέας Ηγουμενίτσας, με έδρα την Ηγουμενίτσα
** Π.Α.Σ. Πρωτέας Αλεξανδρούπολης, με έδρα την Αλεξανδρούπολη
** Φ.Ο. Πρωτέας Γρεβενών, με έδρα τα Γρεβενά

## Βιολογία
* Πρωτέας (αμφίβιο)
* Πρωτέας (βακτήριο)

Υπάρχει επίσης η Πρωτέα (φυτό), λουλούδι εξωτερικής καλλιέργειας με εμπορική αξία.
Κατάλογος θυρών TCP και UDP

Τα πρωτόκολλα TCP και UDP είναι τα δύο βασικά πρωτόκολλα του διαδικτύου και χρησιμοποιούνται για την ανταλλαγή δεδομένων μεταξύ δύο υπολογιστών. Κάθε πακέτο TCP και UDP εκτός από τα δεδομένα περιλαμβάνει μία κεφαλίδα στην οποία αναγράφονται τα χαρακτηριστικά του πακέτου. Ανάμεσα σε αυτά μπορεί κανείς να εντοπίσει την θύρα (port) του αποστολέα, από την οποία ξεκίνησε το πακέτο, και την θύρα του παραλήπτη, στην οποία κατευθύνεται. Μόλις το πακέτο παραδοθεί στην κατάλληλη θύρα του παραλήπτη, τότε το παραλαμβάνει η αντίστοιχη εφαρμογή και χρησιμοποιεί τα δεδομένα που βρίσκονται μέσα σε αυτό.

Ο οργανισμός IANA έχει καθορίσει την χρήση για την οποία προορίζεται κάθε θύρα, δηλαδή με άλλα λόγια το πρόγραμμα το οποίο θα είναι συνδεδεμένο με αυτήν και θα την χρησιμοποιεί

Η χρήση, όπως καθορίζεται από τον οργανισμό IANA, είναι συνιστώμενη και όχι υποχρεωτική. Άρα λοιπόν υπάρχουν περιπτώσεις όπου κάποια πόρτα δεν χρησιμοποιείται για τον σκοπό που καθορίζει ο IANA, αλλά για άλλες εφαρμογές και πρωτόκολλα.

## Κατάλογος
Στην συνέχεια φαίνεται το υπόμνημα των πινάκων που ακολουθούν.

* Επίσημη όταν η χρήση της θύρας έχει παραχωρηθεί επίσημα σε κάποιο πρόγραμμα ή πρωτόκολλο από την IANA;

* Ανεπίσημη όταν μία ευρέως διαδεδομένη εφαρμογή ή πρωτόκολλο χρησιμοποιεί κάποια θύρα χωρίς να της έχει παραχωρηθεί επίσημα από την IANA.

* Σύγκρουση όταν κάποια θύρα χρησιμοποιείται από παραπάνω από μία ευρέως διαδεδομένη εφαρμογή ή πρωτόκολλο.

Στους επόμενους πίνακες παρουσιάζονται για κάθε κατηγορία θυρών εκείνες που χρησιμοποιούνται συνηθέστερα. Για μία πλήρη λίστα μπορείτε να απευθυνθείτε στο site της IANA.

### Θύρες από 0 έως 1023

### Θύρες από 1024 έως 49151

### Θύρες από 49152 έως 65535
Το εύρος αυτό δεν μπορεί να καταχωρηθεί για δημόσια χρήση στον ΙΑΝΑ. Χρησιμοποιείται για προσωρινή και ιδιωτική χρήση και για δυναμική απόδοση εφήμερων θυρών.

## Δείτε επίσης
* TCP
* UDP
* Διαδίκτυο
* Firewall

## Παραπομπές

## Εξωτερικοί Σύνδεσμοι
* Η επίσημη λίστα του οργανισμού IANA.
* Μηχανή αναζήτησης θυρών
* Μία λίστα των θυρών που ενημερώνεται διαρκώς.
* [Το αρχείο /etc/services του [FreeBSD].]
* Μηχανή αναζήτησης πορτών για παιχνίδια.

Κατηγορία:Κατάλογοι που αφορούν το Διαδίκτυο
Μπρους Γκόλντινγκ

Ο **Μπρους Γκόλντινγκ** (*Orrett Bruce Golding*, 5 Δεκεμβρίου 1947) είναι πολιτικός, που χρημάτισε Πρωθυπουργός της Τζαμάικα από τις 11 Σεπτεμβρίου 2007 ως τις 23 Οκτωβρίου 2011. Υπήρξε αρχηγός του Εργατικού Κόμματος της Τζαμάικα ως την παραίτησή του, το 2011. Είναι παντρεμένος με τη Λόρνα Γκόλντινγκ, με την οποία έχει τρία παιδιά. 

## Πολιτική καριέρα
Υπήρξε ιδρυτής του Εθνικού Δημοκρατικού Κινήματος (NDM). Νωρίτερα ήταν επικεφαλής του Εργατικού Κόμματος της Τζαμάικα (JLP) και στη συνέχεια αποσχίστηκε από το κόμμα και ίδρυσε το νέο NDM το 1995. Το 2002 έγινε ξανά μέλος του JLP και το 2003 εξελέγη ξανά Πρόεδρος του κόμματος. Το 2005 έγινε Αρχηγός της Αξιωματικής Αντιπολιτεύσεως.

Έγινε Πρωθυπουργός έπειτα από την οριακή νίκη του κόμματός του στις βουλευτικές εκλογές, στις 3 Σεπτεμβρίου 2007. Ανέλαβε καθήκοντα ενώπιον του Γενικού Κυβερνήτη, στις 11 Σεπτεμβρίου του 2007. Την 1η Ιουνίου 2010 απορρίφθηκε πρόταση μομφής στη Βουλή εναντίον της κυβέρνησής του, με 30-28.

### Παραίτηση
Στις 25 Σεπτεμβρίου 2011 ο Γκόλντινγκ γνωστοποίησε ότι δεν θα ήταν ξανά υποψήφιος για το αξίωμα του αρχηγού του Εργατικού Κόμματος της Τζαμάικα στο συνέδριο του κόμματος και επίσης την πρόθεσή του να παραιτηθεί από την πρωθυπουργία.

Η Κεντρική Επιτροπή του κόμματός του δεν έκανε αποδεκτή την παραίτηση του Γκόλντινγκ στις 25 Σεπτεμβρίου 2011. Ωστόσο, ο Γκόλντινγκ επέμεινε στην παραίτησή του και αντικαταστάθηκε στην ηγεσία του κόμματος και στην πρωθυπουργία από τον Άντριου Χόλνες.

## Παραπομπές


## Εξωτερικοί σύνδεσμοι
* 
* Κυβέρνηση της Τζαμάικας
* Γραφείο Πρωθυπουργού 

Κατηγορία:Πρωθυπουργοί της Τζαμάικα
Αμεντέο Αβογκάντρο

Ο **Αμεντέο Αβογκάντρο** (9 Αυγούστου 1776 – 9 Ιουλίου 1856) ήταν Ιταλός φυσικός και χημικός, στον οποίο οφείλεται η θεωρία από την οποία διαμορφώθηκε ο νόμος του Αβογκάντρο, σύμφωνα με τον οποίο: ίσοι όγκοι οποιονδήποτε αερίων ή ατμών, όταν βρίσκονται κάτω από την ίδια πίεση και θερμοκρασία, περιέχουν τον ίδιο αριθμό μορίων.

Καταγόταν από το Τορίνο. Μελέτησε κυρίως τη σύνθεση των μορίων της ύλης και τους βασικούς νόμους των αερίων, βοηθώντας έτσι και στη θεμελίωση της ατομικής επιστήμης.

Το αξίωμά του αξιοποιήθηκε από τον Αμπέρ, που με βάση το αξίωμα αυτό προσδιόρισε τα βάρη των μορίων. Από το αξίωμα του Αβογκάντρο η νεότερη Χημεία προχώρησε σε πολλές επαληθεύσεις του και διαπίστωσε ότι το μόριο του οξυγόνου π.χ. είναι 16 φορές βαρύτερο από το μόριο του υδρογόνου και ότι το μόριο του νερού είναι 9 φορές πιο βαρύ από το μόριο του υδρογόνου. Με το αξίωμα του Αβογκάντρο η επιστήμη εξήγησε τους νόμους των αερίων και βοήθησε τους ειδικούς να κατανοήσουν την ατομική θεωρία.

Αριθμός Αβογκάντρο λέγεται ο σταθερός αριθμός μορίων που περιέχονται στο γραμμομόριο μιας χημικής ένωσης. Είναι ίσος με 6,022 x 10^23 μόρια σ’ ένα γραμμομόριο (mοl) της ένωσης.

## Παραπομπές


## Πηγές
* Εγκυκλοπαίδεια *Επιστήμη και Ζωή*, τόμ. 1

## Εξωτερικοί σύνδεσμοι
* 

Κατηγορία:Ιταλοί φυσικοί
Κατηγορία:Ιταλοί χημικοί
Κατηγορία:Φυσικοί του 19ου αιώνα
Υδροστατική πίεση

μικρογραφία|Μανόμετρο (με στήλη υδραργύρου), κατά Bennert, κλίμακα 2-180 mbar
**Υδροστατική πίεση** ονομάζεται η πίεση που ασκεί ένα ρευστό το οποίο βρίσκεται σε ισορροπία με αντικείμενο ή επιφάνεια που βρίσκεται μέσα σ' αυτό. Η πίεση αυτή οφείλεται στην εξωτερική δύναμη της βαρύτητας και μόνο, δηλαδή στο βάρος του ρευστού που βρίσκεται υπεράνω του αντικειμένου ή της επιφάνειας.

**P<sub>υδρ</sub> =ρhg**
όπου Pυδρ είναι η υδροστατική πίεση, ρ είναι η πυκνότητα, h είναι το βάθος και το g η επιτάχυνση της βαρύτητας

Επειδή κατά τις εφαρμογές της Υδραυλικής η μεν δύναμη μετριέται σε τόνους (**t**) ή χιλιόγραμμα (**kg**) και αντίστοιχα η δε επιφάνεια σε τετραγωνικά μέτρα (**m<sup>2</sup>**) ή τετραγωνικά εκατοστά (**cm<sup>2</sup>**), η *υδροστατική πίεση* **ρ<sub>υ</sub>** θα εκφράζεται ανάλογα σε τόνους ανά τετραγωνικό μέτρο (**t/m<sup>2</sup>**) ή χιλιόγραμμα ανά τετραγωνικό εκατοστό (**kg/cm<sup>2</sup>**). Έτσι μεταξύ αυτών θα ισχύουν οι ακόλουθες σχέσεις:
**1 t/m<sup>2</sup> = 1/10&nbsp;kg/cm<sup>2</sup> = 1/10 At**

Χαρακτηριστική πειραματική απόδειξη της υδροστατικής πίεσης αποτελεί ένα δοχείο γεμάτο με νερό και το οποίο φέρει οπές σε διαφορετικά καθ΄ ύψος επίπεδα (διαφορετικό στατικό ύψος) όπου και παρατηρούμε τη δύναμη της ροής του νερού από τις οπές να είναι αυξανόμενη από πάνω προς τα κάτω. Έτσι διαπιστώνεται πως όσο μεγαλύτερο είναι το *στατικό ύψος* τόσο μεγαλύτερη και η *υδροστατική πίεση*. Τούτο μπορούμε ακόμη όχι μόνο να το επαληθεύσουμε αλλά και να το μετρήσουμε προσαρμόζοντας στις καθ΄ ύψος οπές μανόμετρα.

Η αιτία αυτή, της αύξησης δηλαδή της υδροστατικής πίεσης ανάλογα με το βάθος, αποτελεί και τον κυριότερο λόγο της κατασκευής των υδατοφραγμάτων, ή λιμενικών έργων (κρηπίδωσης),  με κλιμακωτή διάταξη, αυξάνοντας προοδευτικά  προς τα κάτω το πάχος του φράγματος.

## Δείτε επίσης
*Αρχή του Πασκάλ
*Αρχή του Αρχιμήδη
*Θεμελιώδης εξίσωση υδροστατικής
*Στατικό ύψος ή Θλιπτικό ύψος
*Συγκοινωνούντα δοχεία
*Υδροστατική

Κατηγορία:Υδροστατική
Κατηγορία:Πίεση
Κλασική περίπτωση βλάβης

Το ***Κλασική περίπτωση βλάβης*** (1987) είναι κωμική βιντεοταινία της δεκαετίας του 1980 σε σκηνοθεσία Τάκη Βουγιουκλάκη. Πρωταγωνιστούν οι Κώστας Τσάκωνας και Τάσος Κωστής στο ρόλο δύο τεχνικών με ειδικότητα στις πάσης φύσεως επισκευές οικιακών συσκευών.

## Πλοκή

Το έργο πραγματεύεται τις περιπέτειες δύο μαστόρων, οι οποίοι καταστρέφουν με απίστευτο τρόπο τις πάσης φύσεως οικιακές συσκευές που αναλαμβάνουν να επισκευάσουν, επιδεικνύοντας παράλληλα θρασύτατη συμπεριφορά στους πελάτες. Οι δυο μάστορες επισκέπτονταν τα σπίτια των πελατών, εξαπολύοντας ασυγκράτητη θρασύτητα προς εκείνους, όταν τους ζητούσαν να εξηγήσουν τα ανεξήγητα, προκαλώντας επίσης ασυγκράτητο γέλιο σε μία από τις πιο κλασικές βιντεοταινίες της δεκαετίας του 1980.

Ο μαστρο-Γιάννης (Κώστας Τσάκωνας) κι ο βοηθός του, ο Βλάσης (Τάσος Κωστής), είναι ίσως οι χειρότεροι στην πιάτσα. Ότι αναλαμβάνουν, παντός είδους, να επισκευάσουν μόνο χειρότερα καταλήγει. Και δεν φτάνει μονάχα αυτό, αλλά ο ματρο-Γιάννης είναι προσβλητικός με τους πελάτες, εκτός κι αν είναι κάποια αιθέρια ύπαρξη.

## Διανομή

* Κώστας Τσάκωνας - μαστρο-Γιάννης
* Μάγδα Τσαγγάνη - Χατζηκουτουβέ
* Τάσος Κωστής - Βλάσης
* Πουλχερία Λουκά - Μαρίνα
* Τέτα Κωνσταντά - Γλυκερία
* Βέτα Μπετίνη - Κούλα
* Βέρα Γκούμα - Ντόρα
* Νίκη Ζωγράφου - Ζαφειρία
* Νίνα Παπαζαφειροπούλου - μάνα μαστρο-Γιάννη
* Δημήτρης Παπαγιάννης - στρατηγός
* Φρύνη Αρβανίτη - πελάτισσα
* Πάνος Νικολαΐδης - Αντωνάκης
* Δημήτρης Μπάνος - ταβερνιάρης
* Γιάννης Ευδαίμων - αρχηγός "Μερεμέτ σέρβις"
* Χρήστος Σάββας - μέλλων σύζυγος Ζαφειρίας
* Βιργινία Ζίνγκλερ - πελάτισσα 
* Γιάννης Αστρακάκης - μπράβος 
* Πέτρος Ξεκούκης - μπράβος

## Παραγωγή και παραλειπόμενα
Η ταινία ακολουθήθηκε από μια άτυπη συνέχεια του 1988 σκηνοθετημένη επίσης από τον Τάκη Βουγιουκλάκη, με τα σουρεαλιστικά και καρτουνίστικα στοιχεία της υπερτονισμένα, το ''Η Μεγάλη Απόφραξη: Το Σκατόμουτρο'' του 1988, με τους Κώστα Τσάκωνα και Τάσο Κωστή να επιστρέφουν ως μάστορες. 

Σε αυτή την ταινία ο Κώστας Τσάκωνας τραυματίστηκε όταν έπεσε από μία πτυσσόμενη σκάλα, στην προσπάθεια να ανεβεί στο πατάρι για να φτιάξει έναν θερμοσίφωνα, και σταμάτησαν τα γυρίσματα της ταινίας για δέκα μέρες. 

## Παραπομπές


## Εξωτερικοί σύνδεσμοι
*Cine GR Link

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1987
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Τάκη Βουγιουκλάκη
Κατηγορία:Ταινίες σε παραγωγή Γιώργου Καραγιάννη
Κατηγορία:Ταινίες γυρισμένες στην Ελλάδα
Κατηγορία:Ταινίες που κυκλοφόρησαν κατευθείαν σε βίντεο
Μεδίνα

Η **Μεδίνα** (και **Μαδίνα**, Αραβ. المدينة) είναι πόλη στην περιοχή της Χετζάζης στη δυτική Σαουδική Αραβία και πρωτεύουσα της επαρχίας Μαντίνα (Madinah). Στην αρχαιότητα ονομαζόταν *Γιαθρίμπ*, από την ομώνυμη όαση που βρισκόταν εκεί κοντά.

Αποτελεί τη δεύτερη ιερότερη πόλη για τους Μουσουλμάνους (μετά τη Μέκκα) και τόπο ταφής του προφήτη Μωάμεθ. Υπήρξε ο δεύτερος τόπος διαμονής του Μωάμεθ μετά τη φυγή του (αραβ. *χίτζρα*, *εγίρα*) από τη Μέκκα και ο τόπος από τον οποίο άρχισε η αντεπίθεσή του για την τελική επικράτηση της νεοπαγούς θρησκείας του επί των ομοφύλων του.

Στη Μεδίνα βρίσκεται το δεύτερο πιο ιερό τέμενος για το Ισλάμ, το Τέμενος του Προφήτη, στο οποίο βρίσκεται ο τάφος του Μωάμεθ, καθώς και των πρώτων χαλίφηδων Αμπού Μπακρ και Ουμάρ. Επίσης, στη Μεδίνα βρίσκονται τα τρία παλαιότερα τζαμιά, τα οποία χτίστηκαν την εποχή του Μωάμεθ: το Τέμενος του Προφήτη, το Τζαμί Κούμπα (το παλαιότερο τέμενος στο κόσμο) και το Μασγίντ αλ-Κιπλαταΐν (το τέμενος των δύο Κίπλα), το τζαμί στο οποίο η κατεύθυνση προσευχής (κίπλα) άλλαξε από την Ιερουσαλήμ στη Μέκκα.

Όπως και στη Μέκκα, η πρόσβαση στο ιερό κέντρο της πόλης επιτρέπεται μόνο στους Μουσουλμάνους, ενώ μη Μουσουλμάνοι δεν επιτρέπεται να μπουν ή περάσουν μέσα από αυτό.

## Βλέπε επίσης
* Μέκκα
* Μεντίνα (πολεοδομικό σχήμα)

## Παραπομπές


Κατηγορία:Πόλεις της Σαουδικής Αραβίας
Κατηγορία:Ιερές πόλεις
Κοσμάς Τσαντσάνογλου

Ο **Κοσμάς Τσαντσάνογλου** ήταν πρωτοπόρος της ραδιοφωνίας στην Ελλάδα και ο πρώτος τεχνικός ραδιοφωνικού σταθμού. Εργάστηκε στον πρώτο ραδιοφωνικό σταθμό της Ελλάδας, το Ράδιο Τσιγγιρίδη.

## Βιογραφία
Γεννημένος σε ένα ελληνικό χωριό της Καππαδοκίας, ο Κοσμάς Τσαντσάνογλου άφησε μόνος του το σπίτι του στην ηλικία των 12 ετών και πήγε στην Αλεξάνδρεια της Αιγύπτου. Εκεί πέρα, σπούδασε και έζησε έως ότου τον ανακάλυψε η αδερφή του και μετακόμισε στη Θεσσαλονίκη.

Ο Κοσμάς Τσαντσάνογλου εργάζονταν ως τεχνικός στο εργαστήριο επισκευής ραδιοφώνων του Κλήμη Έπογλου, προμηθευτή του Ράδιο Τσιγγιρίδη,  το πρώτο εργαστήριο του είδους του στη Θεσσαλονίκη. Κατείχε πτυχίο ηλεκτρολογίας, ωστόσο ως ραδιοτεχνίτης ήταν αυτοδίδακτος. Λόγω των γνώσεών του επί της πρακτικής λειτουργίας του ραδιοφώνου, προσελήφθη από το Χρίστο Τσιγγιρίδη το 1929 προκειμένου να τον βοηθήσει στη λειτουργία του πρώτου ραδιοφωνικού σταθμού. Εκεί, ανέλαβε την τεχνική διεύθυνση του σταθμού.

Εκείνη τη χρονιά η Γερμανία είχε αρχίσει να αντικαθιστά τους παλιούς πομπούς μεσαίων κυμάτων με άλλους ισχυρότερους. Ο Χρίστος Τσιγγιρίδης, με την οικονομική ενίσχυση του αδερφού του, Νίκου και βάζοντας υποθήκη το σπίτι του, προέβη στην αγορά του ραδιοφωνικού πομπού της γερμανικής πόλης Μουλάκερ. Του πομπού αυτού ανέλαβε υπεύθυνος ο Κοσμάς Τσαντσάνογλου, μετά την εγκατάστασή του από το Γερμανό μηχανικό Δρ. Χανς Κράουτερ.

Ο τεχνικός Κοσμάς Τσαντσάνογλου παρέμεινε στη θέση του στο ραδιοφωνικό σταθμό μέχρι και την διακοπή  της λειτουργίας του, λόγω αναγκαστικής απαλλοτρίωσης, στο τέλος του 1946, οπότε εξαναγκάζεται να θέσει σε λειτουργία τον Αγγλικό στρατιωτικό πομπό MARCONI C-43 250 watt, στην εγκατάσταση βραχέων ΤΤΤ στη Δόξα Τριανδρίας, με τον οποίο εγκαινιάζεται την 1η Μαρτίου 1947 ο κρατικός πλέον Ραδιοφωνικός Σταθμός Θεσσαλονίκης του ΕΙΡ, με στούντιο στο Σπίτι του Στρατιώτη στο στρατιωτικό θέατρο της πόλης. Παρότι είχε δοθεί η υπόσχεση ότι όλοι οι υπάλληλοι του Ράδιο Τσιγγιρίδη θα προσλαμβάνονταν στον κρατικό ραδιοσταθμό, κάτι τέτοιο δεν συνέβη ποτέ με μόνη εξαίρεση τον τεχνικό βοηθό Απόστολο Κωσταντέλλη.

## Πηγές
* 
* 
*
*Όλγα Τσαντσάνογλου, εγγονή του υποφαινόμενου

Κατηγορία:Πρωτοπόροι του ραδιοφώνου στην Ελλάδα
Κατηγορία:Καππαδόκες Έλληνες
Σιδηροκράματα

Τα **σιδηροκράματα** είναι κράματα σιδήρου με άλλα μέταλλα ή άλλα στοιχεία γενικότερα σε υψηλή περιεκτικότητα. Χρησιμοποιούνται ως πρώτη ύλη σε βιομηχανικές εφαρμογές, όπως π.χ. η βελτίωση της ποιότητας του τηγμένου χάλυβα (αποξείδωση, απανθράκωση, αποθείωση, κ.λπ.) και η παραγωγή κραματωμένων χαλύβων (π.χ. ανοξείδωτος χάλυβας).

## Είδη σιδηροκραμάτων
Στην αγορά κυκλοφορούν πολλών ειδών σιδηροκράματα, όπως φαίνεται και στον παρακάτω πίνακα. Σ' αυτά συμπεριλαμβάνεται και το πυριτιομαγγάνιο παρότι περιέχει πολύ λίγο σίδηρο και θα μπορούσε να θεωρηθεί μάλλον κράμα του πυριτίου. 

Τα σιδηροκράματα διακρίνονται σε *σιδηροκράματα μαζικής παραγωγής* (*σιδηροκράματα χυδήν*), όπως είναι το σιδηροχρώμιο, το σιδηροπυρίτιο, κ.ά., που προορίζονται κυρίως για την μαζική παραγωγή απλών και κραματωμένων χαλύβων και στα *ευγενή σιδηροκράματα*, όπως είναι το σιδηρομολυβδαίνιο, το σιδηροβανάδιο, κ.ά., που κυκλοφορούν σε μικρότερες ποσότητες και προορίζονται μόνον για την παραγωγή ειδικών χαλύβων (π.χ., εργαλειοχάλυβες).

## Παραγωγή σιδηροκραμάτων
Η παραγωγή των διαφόρων σιδηροκραμάτων γίνεται συνήθως με αναγωγή καταλλήλων πρώτων υλών σε καμίνους ηλεκτρικού τόξου ή με την σύντηξη καθαρών μετάλλων. 

Το σιδηροχρώμιο παράγεται με αναγωγή συμπυκνώματος χρωμίτη ((Fe,Mg)Cr2O4) σε κάμινους ηλεκτρικού τόξου. Το σιδηρονικέλιο παράγεται με προαναγωγή μεταλλεύματος λατερίτη (οξείδια σιδήρου, νικελίου, κ.λπ.) σε περιστροφικές καμίνους, αναγωγή σε ηλεκτρικές καμίνους και βελτίωση της περιεκτικότητας σε Ni με μερική οξείδωση του σιδήρου σε μεταλλάκτη. Το σιδηρονιόβιο παράγεται με αναγωγή πυρόχλωρου ((Na,Ca)2Nb2O6(OH,F)) ή άλλων ορυκτών του νιοβίου με σκόνη αργιλίου (αλουμινοθερμική αναγωγή) στους 2.400°C. Αντιθέτως, το σιδηροδημήτριο παράγεται με σύντηξη καθαρού σιδήρου με καθαρό δημήτριο.

Η ποσότητα των παραγόμενων σιδηροκραμάτων διαφέρει σημαντικά. Για παράδειγμα, η παγκόσμια παραγωγή σιδηροχρωμίου ανέρχεται σε μερικά εκατομμύρια τόνους τον χρόνο, ενώ η ετήσια παγκόσμια παραγωγή σιδηροβορίου είναι της τάξης των 10.000 τόνων.

Η Ελλάδα παράγει περίπου 70.000 χιλιάδες τόνους σιδηρονικέλιο (περιεχόμενο νικέλιο 20.000 τον.)  τον χρόνο στο εργοστάσιο της ΛΑΡΚΟ, το οποίο λειτουργεί στην Λάρυμνα Φθιώτιδας από το 1966. Η Ελλάδα παρήγαγε επίσης στο παρελθόν σιδηροχρώμιο στο εργοστάσιο της εταιρείας «Ελληνικά Σιδηροκράματα» (ΕΛΣΙ) στο Τσιγκέλι Αλμυρού. Το εργοστάσιο αυτό, που ήταν δυναμικότητας περίπου 50.000 τόνων τον χρόνο, λειτούργησε για δέκα χρόνια και έκλεισε οριστικά το 1991.


  
    
      [325px|none|thumb|Παραγωγή σιδηρονικελίου από σιδηρονικελιούχα μεταλλεύματα (λατερίτες) όπως γίνεται στο εργοστάσιο της εταιρείας ΛΑΡΚΟ στην [Λάρυμνα Φθιώτιδας.]]
    
    
      [325px|none|thumb|Παραγωγή σιδηροχρωμίου από συμπυκνώματα χρωμίτη (FeCr<sub>2</sub>O<sub>4</sub>) όπως γίνεται στο εργοστάσιο της εταιρείας Outokumpu στο Τόρνιο (Tornio) της [Φινλανδία|Φινλανδίας.]]
    
  


## Σημειώσεις




## Βλέπε επίσης
* Χάλυβας
* Χυτοσίδηρος
* Ανοξείδωτος χάλυβας

## Εξωτερικοί σύνδεσμοι
* ΛΑΡΚΟ &mdash; Ο μοναδικός ελληνικός παραγωγός σιδηροκραμάτων .

Κατηγορία:Κράματα σιδήρου
Ερρίκος Γ΄ του Κοντέ

Ο **Ερρίκος Γ΄ Ιούλιος των Βουρβόνων του Κοντέ**, γαλλ.: *Henri-Jules de Bourbon-Condé* (29 Ιουλίου 1643 – 1 Απριλίου 1709) από τον Οίκο των Βουρβόνων-Κονντέ ήταν πρίγκιπας του Κοντέ από το 1686 έως τον θάνατό του. 

## Βιογραφία
Ήταν ο μοναδικός γιος και διάδοχος του Λουδοβίκου Β΄ του μέγα πρίγκιπα του Κονντέ και της Κλαίρης-Κλημεντίας του Μαγιέ-Μπρεζέ, ανιψιάς τού καρδινάλιου Ρισελιέ. Προοριζόταν για στρατιωτική σταδιοδρομία, συμμετέχοντας το 1673 στην μάχη του Ρήνου, αλλά ήταν δειλός και ανίκανος. Ο πατέρας του επίσης προσπάθησε να τον εκπαιδεύσει σωστά, κάτι που δεν του επέτρεψε ο μοχθηρός χαρακτήρας του. Ανάξιος κυβερνήτης και διάδοχος του πατέρα του, στα τελευταία χρόνια της ζωής του υπέφερε από λυκανθρωπία.

## Οικογένεια
Νυμφεύτηκε το 1663 την Άννα Ερριέττα των Βίττελσμπαχ, κόρη του Εδουάρδου κόμη του Παλατινάτου-Ζίμμερν και παιδιά του ήταν:
* Μαρία Θηρεσία 1666-1732, παντρεύτηκε τον εξάδελφό της Φραγκίσκο Λουδοβίκο πρίγκιπα του Κοντί.
* Λουδοβίκος Γ΄ 1668-1710, πρίγκιπας του Κονντέ.
* Άννα Μαρία Βικτωρία 1675-1700, απεβ. 25 ετών.
* Λουίζα Βενεδίκτη 1676-1753, παντρεύτηκε τον Λουδοβίκο-Αύγουστο δούκα του Μαιν.
* Μαρία Άννα 1678-1718, παντρεύτηκε τον Λουδοβίκο-Ιωσήφ των Βουρβόνων δούκα του Βαντόμ.
* Ερρίκος 1667-1670, Άννα 1670-1675, Ερρίκος 1672-1675, Λουδοβίκος-Ερρίκος 1673-1677, μία κόρη 1679-1680, απεβίωσαν το πολύ 5 ετών.

## Πρόγονοι

## Αναφορές


Κατηγορία:Οίκος του ων Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Κατηγορία:Δούκες του Ανγκιέν
Λουδοβίκος Γ΄ του Κοντέ

Ο **Λουδοβίκος Γ΄** (*Louis <abbr>III</abbr> de Bourbon-Condé*, 18 Οκτωβρίου 1668 - 4 Μαΐου 1710) από τον Οίκο των Βουρβόνων-Κονντέ ήταν πρίγκιπας του Κονντέ (1709-1710) για έναν μόνο χρόνο.

## Βιογραφία
Ήταν γιος και διάδοχος του Ερρίκου Γ΄ του Κονντέ και της Άννας Ερριέττας των Βίττεσμπαχ, κόρης του Εδουάρδου του Παλατινάτου-Ζίμμερν. Νυμφεύτηκε (1685) τη Λουίζα Φραγκίσκη των Βουρβόνων (1673 - 1743), μια νόθη κόρη του Λουδοβίκου ΙΔ΄ της Γαλλίας.

Ο γάμος αυτός είχε σημαντική σημασία, διότι από την εποχή του παππού του Λουδοβίκου Β΄, υπήρχε βαριά ατμόσφαιρα στις σχέσεις μεταξύ του Λουδοβίκου ΙΔ΄ και του Οίκο των Κονντέ. Με αυτόν τον γάμο, η οικογένεια των Κονντέ και ο ίδιος περισσότερο κέρδισε την βασιλική εύνοια.

Η οικογένεια των Κονντέ είχε ανθρώπους με πλήθος ψυχικών και φυσικών ελαττωμάτων και ο Λουδοβίκος Γ΄ δεν αποτελούσε εξαίρεση. Ήταν ασυνήθιστα για άνθρωπο μακροκέφαλος, ενώ η επιδερμίδα του είχε μια παράξενη απόχρωση κίτρινου-πορτοκαλί. Δεν είχε μεγάλα ενδιαφέροντα σχετικά με την εκπαίδευση και τη ζωή του. Ο ίδιος, όπως ο πατέρας του και ο παππούς του, παραφρόνησε τα τελευταία χρόνια της ζωής του, παθαίνοντας κρίσεις σχιζοφρένειας.

## Οικογένεια

Το 1685 νυμφεύτηκε τη Λουίζα Φραγκίσκη των Βουρβόνων, νόθη κόρη του Λουδοβίκου ΙΔ΄ της Γαλλίας και της ερωμένης του Φρανσουάζ Ατεναΐς ντε Ροσεσουάρ, Μαρκησίας του Μοντεσπάν, και είχε τέκνα:
* Μαριάννα Ελεονώρα (1690 - 1760), ηγουμένη του Σαιντ-Αντουάν-ντε-Σαμπ.
* Λουδοβίκος Ερρίκος Α΄ (1692 - 1740), Δούκας του Κοντέ.
* Λουίζα Ελισάβετ (1693 - 1775), παντρεύτηκε τον εξάδελφό της Λουδοβίκο Αρμάνδο Β΄ του Κοντί.
* Λουίζα Άννα (1695 - 1768), άγαμη.
* Μαρία Άννα (1697 - 1741), παντρεύτηκε τον Λουί ντε Μελύν, Δούκα του Ζουαγιέζ.
* Κάρολος (1700 - 1760), Κόμης του Σαρολαί.
* Ερριέτα Λουίζα (1703 - 1772), ηγουμένη του Μπωμόν-λε-Τουρ.
* Ελισάβετ Αλεξανδρινή (1705 - 1765), άγαμη.
* Λουδοβίκος (1709 - 1771), Κόμης του Κλερμόν.

## Πρόγονοι

## Αναφορές


Κατηγορία:Οίκος των Βουρβόνων-Κοντέ
Κατηγορία:Δούκες του Γκιζ
Κατηγορία:Ιππότες του Τάγματος του Αγίου Πνεύματος
Κατηγορία:Δούκες του Ανγκιέν
Στατικό ύψος

**Στατικό ύψος** ή *υδροστατικό ύψος* ή **θλιπτικό ύψος** (**h**) ενός σημείου που βρίσκεται μέσα σε μια υγρή μάζα χαρακτηρίζεται η κατακόρυφος απόσταση του σημείου αυτού από την ελεύθερη επιφάνεια της υγρής μάζας. Τούτο αποτελεί και το μέτρο της υδροστατικής πίεσης που ασκείται από την (ύπερθεν) μάζα στη θέση του σημείου αυτού.

Αν καλέσουμε **γ** το ειδικό βάρος του υγρού σε τόνους ανά κυβικό μέτρο (**t/m3**) τότε θα έχουμε τη σχέση ότι η δύναμη **Ρ**, δηλαδή το βάρος της στήλης του υγρού που βρίσκεται πάνω από το σημείο (επιφάνεια) **S** θ΄αποτελεί το γινόμενο της επιφάνειας, του στατικού ύψους και του ειδικού βάρους του υγρού.  Η σχέση αυτή αποδίδεται με τη μαθηματική παράσταση:
**Ρ = S h γ**

Οπότε ο γνωστός τύπος της υδροστατικής **ρ<sub>υ</sub> = Ρ / S** γίνεται: **ρ<sub>υ</sub> = (S h γ) / S**, τούτο απλοποιούμενο: **ρ<sub>υ</sub> = h γ**, και συνεπώς **h = ρ<sub>υ</sub> / γ**.

Σημειώνεται πως αν η πίεση **ρ<sub>υ</sub>** μετριέται σε **t/m<sup>2</sup>**, το δε ειδικό βάρος **γ** σε **t/m3**, έπεται ότι το στατικό ύψος **h** θα μετριέται σε μέτρα (**m**), κατά τη σχέση: t/m2 / t/m3 = m (μέτρα).

## Δείτε επίσης
*Αρχή του Αρχιμήδη
*Αρχή του Πασκάλ
*Θεμελιώδης εξίσωση υδροστατικής
*Συγκοινωνούντα δοχεία

Κατηγορία:Υδροστατική
Ευάγγελος Ματζαράκης

Ο **Ευάγγελος** ή **Ευαγγέλης Ματζαράκης** ήταν Έλληνας πλοίαρχος και αγωνιστής της Ελληνικής Επανάστασης του 1821. Διετέλεσε έπαρχος της επαναστατημένης Σαντορίνης και αντιπρόσωπος του νησιού κατά την Γ΄ Βουλευτική Περίοδο στη διάρκεια της Επανάστασης (1824-1826). Ο Ματζαράκης είχε οριστεί το 1821 από τον Δημήτριο Υψηλάντη ως *Επίτροπος της Άσπρης Θάλασσας*, δηλαδή εκπρόσωπος της ηγεσίας της Επανάστασης «στα νησιά του Αρχιπελάγους» (Αιγαίο Πέλαγος: Κυκλάδες και Βόρειες Σποράδες).  

## Βιογραφία
Ο Ματζαράκης γεννήθηκε στην Κεφαλονιά, αλλά είχε καταγωγή από τη Σαντορίνη.  Έλαβε εντολήν από τον Δημ. Υψηλάντη να μεταβεί στο νησί της ιδιαίτερης καταγωγής του, με στόχο να ξεσηκώσει τους κατοίκους ενάντια στον τουρκικό ζυγό, επιδίδοντας σχετική επιστολή του Αλέξανδρου Υψηλάντη (με τοποχρονολόγηση «εν Κισνόβῃ τη 29ῃ Δεκεμβρίου 1820») στους Έλληνες άρχοντες του τόπου και στον επίσκοπο των Ορθοδόξων Ζαχαρία Κυριακό. Στο γράμμα που μετέφερε μαζί του ο Ματζαράκης, ο Υψηλάντης ανέφερε: «Στέλλω προς υμάς τον παρουσιαζόμενον καπετάν Ευάγγελον Ματζαράκη, άνδρα φιλογενέστατο και δια τον μεγάλον ζήλον τον οποίον έδειξεν εις πολλάς περιπτώσεις αξιοσέβαστον, όστις είναι προσταγμένος να σας ειπή τους σκοπούς μας [*σημ*. εννοεί της Φιλικής Εταιρείας] και να οδηγήση έκαστον εις όσα παρ' αυτού ζητεί σήμερον».  

Οι πρόκριτοι της Σαντορίνης ανταποκρίθηκαν στην έκκληση του «σεβαστού Πρίγκιπος Αλεξάνδρου Υψηλάντου», που είχε σταλεί διαμέσου του *φιλογενούς συμπατριώτου* Ματζαράκη, αποφασίζοντας την ενίσχυση των δυνάμεων του Αγώνα με την αποστολή 70 ανδρών και ενός ιερέα στις Σπέτσες και «κρασί βαρέλες εκατόν» στην Ύδρα. Στις 5 Μαΐου 1821 ο Ματζαράκης ύψωσε τη σημαία της επανάστασης. Πέτυχε να εκδιώξει τους Τούρκους από το νησί με τη βοήθεια Κεφαλονιτών που ζούσαν στη Σαντορίνη, διότι ο τοπικός πληθυσμός δεν επέδειξε ιδιαίτερο επαναστατικό ζήλο, για άμεση συμμετοχή, ενώ το ετερόδοξο τμήμα του (οι μη Ορθόδοξοι, οι Καθολικοί της Σαντορίνης) ήταν ενάντιο στον ξεσηκωμό. Αργότερα όμως, ο Ματζαράκης αναγκάστηκε να φύγει. Ήρθε σε σύγκρουση με τον μητροπολίτη Ζαχαρία, ο οποίος  του είχε συμπαρασταθεί αρχικά, καθώς και με τους κατοίκους του νησιού, όπως έχει λεχθεί λόγω του αυταρχικού χαρακτήρα του και αυθαιρεσιών που διέπραξε.

## Παραπομπές


Ματζ
Εκκλησία της Σαηεντολογίας

[thumb|200px|Η Εκκλησία της Σαϊεντολογίας του [Βερολίνο|Βερολίνου.]]
Με τον όρο **Εκκλησία της Σαηεντολογίας** αναφερόμαστε σε κάθε θρησκευτική οργάνωση που είναι αφιερωμένη στην εφαρμογή και προώθηση των πρακτικών της Σαηεντολογίας. Η πρώτη εκκλησία ιδρύθηκε το Δεκέμβριο του 1953 από τον ιδρυτή της Σαηεντολογίας Λ. Ρον Χάμπαρντ και συνεργάτες του. Η *Διεθνής Εκκλησία της Σαηεντολογίας* (*Church of Scientology International*, CSI), με έδρα το Λος Άντζελες των Ηνωμένων Πολιτειών, αποτελεί την κεφαλή της Εκκλησίας της θρησκείας της Σαηεντολογίας. 

## Παραπομπές


Κατηγορία:Θρησκειολογία
Κατηγορία:Νέα θρησκευτικά κινήματα
Beriev Be-200

Το **Be-200** είναι ένα αμφίβιο αεροσκάφος πολλαπλών ρόλων που αναπτύχθηκε από τη Ρωσική Beriev Aircraft Company σε συνεργασία με την Irkut.

## Εξέλιξη και Επιχειρησιακή Ιστορία

Η βασική έκδοση του Be-200 χρησιμοποιείται σε ρόλους αεροπυρόσβεσης. Η Beriev επίσης προσφέρει εκδόσεις με συμπιεζόμενη καμπίνα τόσο για μεταφορά επιβατών όσο και μεταφορά φορτίου, αποστολές περιπολίας και έρευνας και διάσωσης, καθώς επίσης και μια έκδοση ανθυποβρυχιακού πολέμου.

Το Be-200 έκανε την πρώτη του πτήση στις 24 Σεπτεμβρίου 1998 από το αεροδρόμιο της Irkutsk Aviation and Production Company και στις 10 Σεπτεμβρίου του 1999 πραγματοποίησε την πρώτη του απογείωση από το νερό (*αποθαλάσσωση*) στο Ταγκανρόγκ της Μαύρης Θάλασσας.

Πρώτος πελάτης του Be-200 υπήρξε το Ρωσικό Υπουργείο Εκτάκτων Καταστάσεων το οποίο παράγγειλε επτά αεροσκάφη της έκδοσης **Be-200ChS**, για την ανάληψη αποστολών εναέριας πυρόσβεσης, έρευνας και διάσωσης, αεροδιακομιδής ασθενών και μεταφοράς φορτίου.

Το δεύτερο Be-200 απογειώθηκε από το αεροδρόμιο της Irkutsk Aviation and Production Company στις 27 Αυγούστου 2002. Ήταν κατασκευασμένο στην έκδοση – ChS και έφερε τον απαραίτητο εξοπλισμό του απαιτούσαν οι προδιαγραφές του Ρωσικού Υπουργείου Εκτάκτων Καταστάσεων. Το πρώτο αεροσκάφος παραγωγής πέταξε πρώτη φορά στις 17 Ιουνίου 2003.

Το 2001, στα πλαίσια του προγράμματος προώθησης, το αεροσκάφος παρουσιάστηκε σε δύο μεγάλες εκθέσεις στην περιοχή του Ειρηνικού, στη Διεθνή Ναυτική και Αεροδιαστημική Έκθεση LIMA '01, στη Μαλαισία, και στην Κορεατική Αεροδιαστημική και Αμυντική Έκθεση KADE '01, στη Νότια Κορέα.

Το αεροσκάφος παρουσιάστηκε επίσης στο Διεθνές Αεροπορικό Σόου του Λε Μπουρζέ στη Γαλλία.

Το 2002, το Be-200 συμμετείχε σε διεθνείς αεροπορικές εκθέσεις, ενώ πραγματοποίησε επιδείξεις των δυνατοτήτων του σε πιθανούς αγοραστές στη Γαλλία και την Ελλάδα.

Το πρόγραμμα του Be-200 εξετάστηκε επίσης από την Ευρωπαϊκή EADS ως προοπτική προώθησης του στη διεθνή αγορά χρησιμοποιώντας όμως τους γερμανικούς κινητήρες Rolls-Royce Deutschland BR-715.

Το Beriev **προωθείται** από δύο στροβιλοκινητήρες διπλής ροής, τύπου D-436TP με μέγιστη ώση 15000&nbsp;kg. Επίσης το αεροσκάφος είναι εξοπλισμένο με βοηθητικό ηλεκτροπαραγωγό στοιχείο (APU) τύπου TA12-60. Για καλύτερο έλεγχο των κινητήρων υπάρχει και ψηφιακό σύστημα ελέγχου (FADEC).

Το 2007 η Ινδονησία εξέφρασε το ενδιαφέρον να αγοράσει δύο αεροσκάφη για αποστολές αεροπυρόσβεσης. Το 2006 είχε δανειστεί δύο Be-200 για τον ίδιο σκοπό, χρησιμοποιώντας τα στη Σουμάτρα και το Καλιμαντάν. Επίσης, αεροσκάφη Be-200 εστάλησαν από τη ρωσική κυβέρνηση στην Ελλάδα, στα πλαίσια της διεθνούς βοήθειας, όπου χρησιμοποιήθηκαν για την κατάσβεση των καταστροφικών δασικών πυρκαγιών του Ιουλίου και του Αυγούστου.

## Παραπομπές


## Εξωτερικοί σύνδεσμοι

* To Be-200 στην επίσημη ιστοσελίδα της Beriev 
* To Be-200 στο aerospace-technology.com
* To Be-200 στο militaryaviation.eu
* To Be-200 στο airliners.net
* Φωτογραφίες του Be-200 στο airliners.net
* Βίντεο του Be-200 στο flightlevel350.com
* Αμφίβιο αεροσκάφος πολλαπλού ρόλου στο redstar.gr

Κατηγορία:Αμφίβια αεροσκάφη
Κατηγορία:Πυροσβεστικά αεροσκάφη
Κατηγορία:Αεροσκάφη ναυτικής συνεργασίας
Αμερικανικό Όπεν

Το **Αμερικανικό Όπεν** (αγγλικά: *United States Open Tennis Championships* ή *U.S. Open*) είναι ένα από τα τέσσερα συνολικά τουρνουά Γκραν Σλαμ στην αντισφαίριση, το τελευταίο χρονικά κατά τη διάρκεια της χρονιάς, το οποίο διοργανώνεται στις Ηνωμένες Πολιτείες από την Ομοσπονδία Αντισφαίρισης των Ηνωμένων Πολιτειών (United States Tennis Association - USTA).

Το Αμερικανικό Όπεν αποτελεί εξέλιξη της παλαιότερης διοργάνωσης του Εθνικού Πρωταθλήματος Ηνωμένων Πολιτειών (U.S. National Championship), το οποίο διεξήχθη για πρώτη φορά το 1881..  Το 1968 απέκτησε το χαρακτήρα του ανοιχτού πρωταθλήματος (open), επιτρέπει δηλαδή τη συμμετοχή σε κοινή διοργάνωση τόσο επαγγελματιών όσο και ερασιτεχνών αθλητών.

Το τουρνουά διεξάγεται στα τέλη Αυγούστου με αρχές Σεπτεμβρίου και διαρκεί δύο εβδομάδες. Από το 1978 το τουρνουά διεξάγεται στις εγκαταστάσεις του USTA Billie Jean King National Tennis Center, στη Νέα Υόρκη, σε γήπεδα με επιφάνεια από ακρυλικό. Περιλαμβάνει 5 κύρια πρωταθλήματα (απλά ανδρών και γυναικών και διπλά ανδρών, γυναικών και μικτών ζευγαριών) καθώς και έναν αριθμό επιμέρους πρωταθλημάτων.

Το Αμερικανικό Όπεν του 2020 διεξήχθη χωρίς θεατές λόγω της πανδημίας COVID-19.
Το 2020 τον τίτλο στο απλό στους άνδρες τον κατέκτησε ο Αυστριακός Ντόμινικ Τιμ και στις γυναίκες η Ιαπωνίδα Ναότο Καν.

## Νικητές
### Νικητές και δευτεραθλητές τελευταίας διοργάνωσης

### Κατάλογοι νικητών
*Νικητές στο Απλό Ανδρών
*Νικήτριες στο Απλό Γυναικών
*Νικητές στο Διπλό Ανδρών 
*Νικήτριες στο Διπλό Γυναικών
*Νικητές στο Διπλό Μικτό

### Τρόπαια


Αρχείο:US Open Trophy (US Open - Women's single).svg|Τρόπαιο στο απλό γυναικών σε μορφή svg.
Αρχείο:US Open Trophy (US Open - Gentlemen's single).svg|Τρόπαιο στο απλό ανδρών σε μορφή svg.



## Παραπομπές


## Εξωτερικοί σύνδεσμοι

* Επίσημη ιστοσελίδα


Αμερικαν
Ρέντζο Άρμπορε

Ο **Ρέντζο Άρμπορε** (ιταλ. *Lorenzo "Renzo" Giovanni Arbore*, 24 Ιουνίου 1937) είναι Ιταλός τραγουδιστής, σκηνοθέτης, συγγραφέας και παρουσιαστής της ιταλικής τηλεόρασης.

## Παραπομπές


## Εξωτερικοί σύνδεσμοι
* 
*Επίσημος ιστότοπος 

Κατηγορία:Ιταλοί τραγουδιστές
Κατηγορία:Ιταλοί μουσικοί
Κατηγορία:Ιταλοί τηλεπαρουσιαστές
Κατηγορία:Ιταλοί σκηνοθέτες κινηματογράφου
Σημαία του Μονακό

[thumb|250px|[Αρχείο:FIAV 110110.svg|23px Λόγος: 4:5 (ή 2:3), καθιερώθηκε στις 4 Απριλίου του 1881]]

Η εθνική **[[σημαία]] του [[Μονακό]]** αποτελείται από δύο ισομεγέθεις οριζόντιες λωρίδες χρώματος κόκκινου (στην κορυφή) και λευκού. Είναι παρόμοια με τη σημαία της Ινδονησίας, η οποία είναι μακρύτερη και με τη σημαία της Πολωνίας, η οποία είναι λευκή στο πάνω μέρος και κόκκινη. Τα χρώματα στη σημαία προέρχονται από τη δυναστεία των Γκριμάλντι, η οποία χρονολογείται τουλάχιστον από το 1339 , ωστόσο το σχέδιο στη σημαία τροποποιήθηκε με το πέρασμα των αιώνων.

Η αρχική σημαία του Μονακό έμοιαζε με τη σημερινή κρατική σημαία, όμως έφερε μια αρχαιότερη έκδοση του εθνοσήμου της μικρής χώρας.

Η απλούστερη έκδοση της σημαίας καθιερώθηκε στις 4 Απριλίου του 1881.

Ένα άλλο σχέδιο, με σχήματα- σύμβολα των Γκριμάλντι, χρησιμοποιήθηκε ιδίως το 1600 και απαντάται ακόμα και σήμερα σε βασιλικές φωτογραφίες. Η χρήση του δεν είναι θεσμοθετημένη αλλά είναι ανεπίσημη σημαία.

## Κρατική σημαία
Η κρατική σημαία του Μονακό αποτελείται από το εθνόσημο της χώρας σε λευκό φόντο και υψώνεται σε κυβερνητικά κτίρια, στο Πριγκιπικό Μέγαρο και ως έμβλημα στη θαλαμηγό του Πρίγκιπα.

## Πριγκιπικό έμβλημα
Το Πριγκιπικό έμβλημα αποτελείται από το στέμμα του Μονακό πάνω από δύο αντίστροφα γράμματα A σε λευκό φόντο και χρησιμοποιήθηκε ως η προσωπική σημαία του Πρίγκιπα Αλβέρτου Β΄, σε αυτοκίνητα με τα οποία ταξίδευε.

## Παρόμοιες σημαίες

Η σημαία μοιάζει με αυτήν της Πολωνίας, που όμως έχει αντίστροφα τα χρώματα, και της Ινδονησίας, η οποία διαφέρει ως προς τις αναλογίες.

Εικόνα:Flag of Poland (normative).svg|Σημαία της Πολωνίας(για σύγκριση)
Εικόνα:Flag of Indonesia.svg|Σημαία της Ινδονησίας(για σύγκριση)


## Εξωτερικοί σύνδεσμοι

* H χρήση των διαφόρων σημαιών του Μονακό
* World Flag Database Οι σημαίες του Μονακό στην Παγκόσμια Βάση Δεδομένων των Σημαιών

Κατηγορία:Εθνικά σύμβολα του Μονακό
Μονακό
Φοίβη (μυθολογία)

Η **Φοίβη** (σημαίνει *Φωτίζουσα* στα αρχαία ελληνικά) ήταν Τιτανίδα, κόρη του Ουρανού και της Γαίας, μητέρα της Αστερίας και της Λητούς, μετά τη Θέμιδα και τον Απόλλωνα, μαντική θεότητα των Δελφών και αυτή. Οι Ρωμαίοι ποιητές την ονόμαζαν Θεά της Σελήνης. Αφού ζευγάρωσε με τον Τιτάνα Κοίο, γέννησε την Αστερία και τη Λητώ.

Η Άρτεμις ήταν εγγονή της, τη θεωρούσαν, επίσης, θεά της σελήνης και έφερε το όνομα *Φοίβη*.
# Επίσης, το όνομα Φοίβη έφερε και μία από τις Μελεαγρίδες.
2. Η αδελφή της Ωραίας Ελένης και της Κλυταιμνήστρας, κόρη του Τυνδάρεω και της Λήδας, ονομαζόταν Φοίβη.

3. Ο βασιλιάς Λεύκιππος είχε δύο κόρες, τη Φοίβη και την Ιλάειρα, τις οποίες απήγαγαν οι δίδυμοι Κάστορας και Πολυδεύκης όταν αυτές πήγαιναν να παντρευτούν δύο άλλους διδύμους, τον Λυγκέα και τον Ίδα. Ο Ρούμπενς απεικονίζει τη σκηνή στον πίνακά του "Η αρπαγή των θυγατέρων του Λευκίππου".

4. Η Φοίβη και η Ατλάντεια ήταν Αμαδρυάδες και κατοικούσαν στη Λιβύη. Ήταν σύζυγοι του βασιλιά Δαναού και μητέρες των δέκα από τις πενήντα κόρες του.

## Δείτε επίσης
* Ο ένατος κατά σειρά ανακαλύψεως δορυφόρος του πλανήτη Κρόνου, που ανακαλύφθηκε το 1899, πήρε το όνομα αυτής της Τιτανίδας (βλ. Φοίβη (δορυφόρος)).

## Παραπομπές


Κατηγορία:Αρχαία Λιβύη
Κατηγορία:Ηλιάδες
Κατηγορία:Θεότητες της σελήνης
Κατηγορία:Τιτάνες
Άγιος Βικέντιος (νησί)

Ο **Άγιος Βικέντιος** (αγγλικά και γαλλικά: Saint Vincent, και για συντομία St. Vincent) είναι το μεγαλύτερο νησί της νησιωτικής χώρας Άγιος Βικέντιος και Γρεναδίνες. Πρωτεύουσα είναι η Κίνγκσταουν, που είναι και η πρωτεύουσα της χώρας. Είναι το μεγαλύτερο νησί τόσο σε έκταση, όσο και πληθυσμό. Το νησί έχει πληθυσμό 120.000 κατοίκων με πυκνότητα 347.83 κατοίων ανά τ.χλμ. (900.88 κατοίκων ανά τετρ. μέτρο).

Έχει έκταση 345 τ.χλμ. (133.2 τ.μ.), μήκος 29 χλμ. και πλάτος 18 χλμ. Το ψηλότερο υψόμετρο είναι 1.233,8 μέτρα.

Ο Άγιος Βικέντιος και Γρεναδίνες διαιρείται σε 6 ενορίες, από τις οποίες οι 5 βρίσκονται στο νησί του Άγιου Βικέντιου (η άλλη είναι οι Γρεναδίνες). Οι 5 ενορίες του νησιού είναι οι εξής:

# Άγιος Ανδρέας
# Άγιος Γεώργιος 
# Άγιος Δαβίδ 
# Άγιος Πατρίκιος
# Καρλόττα 

## Γεωγραφία
Ο Άγιος Βικέντιος βρίσκεται βόρεια της χώρας, νότια της Γρενάδας και βορειοδυτικά των Μπαρμπάντος. Είναι το βορειότερο νησί της χώρας. Έχει έκταση 345 τ.χλμ., μήκος 29 χλμ. και πλάτος 18 χλμ. Το ψηλότερο υψόμετρο είναι 1.233,8 μέτρα). Το ψηλότερο βουνό είναι το Λα Σουφριέρ, που είναι ένα ενεργό ηφαίστειο στα βόρεια του νησιού με ύψος 1.234 μέτρα του οποίου η τελευταία έκρηξη ξεκίνησε τον Απρίλιο του 2021.

thumb|right|250px|Το ηφαίστειο Λα Σουφριέρ

## Ενορίες

thumb|left|250px|Οι 5 ενορίες του Άγιου Βικέντιου.

Ο Άγιος Βικέντιος και Γρεναδίνες διαιρείται σε 6 ενορίες, από τις οποίες οι 5 βρίσκονται στο νησί του Άγιου Βικέντιου (η άλλη είναι οι Γρεναδίνες). Οι 5 ενορίες του νησιού είναι οι εξής:

## Πόλεις

Οι κυριότερες πόλεις του Άγιου Βικέντιου, μετά την πρωτεύουσα, Κίνγκσταουν, είναι η Άρνος Βαλ, η Βαλλιμπού, η Βερμόν, η Καλιακουά, η Κουστέλ, η Κολοναρί, η Λαγιού, η Σατωμπελαίρ, η Μπαρρουαλί, η Μπελμόν, η Μπιαμπού, η Μπυερά, η Ντουμπουά, η Ριμπισί, η Ρουτλάντ Βαλ, η Πεμπρόκ, η Νιου Σάντλυ Μπέυ Βίλλατζ, η Τζώρτζταουν και η Φρέντλυ.

## Δημογραφία
Ο Άγιος Βικέντιος είναι το μεγαλύτερο νησί τόσο σε έκταση, όσο και πληθυσμό. Έχει πληθυσμό 120.000 κατοίκων με πυκνότητα 347.83 κατοίκων ανά τ.χλμ. (900.88 κατοίκων ανά τετρ. μέτρο). 

### Άνθρωποι
Οι λαοί του Άγιου Βιέντιου είναι Μαύροι (66%), Ανατολικοί Ινδοί (6%), Αμερινδοί (2%), Λευκοί (4%) και διάφορες άλλες φυλές (21%). 

## Πολιτικά

[thumb|250px|left|Ο [Ραλφ Γκονσάλβς, προθυπουργός του Άγιου Βικέντιου]]

Ο τωρινός πρωθυπουργός είναι ο Ραλφ Γκονσάλβς (Ralph Gonsalves).

## Δείτε επίσης
* Κατάλογος νησιών του Άγιου Βικέντιου και Γρεναδίνες

## Παραπομπές


## Εξωτερικοί σύνδεσμοι

* U.S. Department of State profile
* St. Vincent and the Grenadines / San Vicente y Las Granadinas Constitution of 1979
* Map
* Hairouna

Αγιος Βικεντιος
Στίβενσον Κινγκ

Ο **Στίβενσον Κινγκ** (*Stephenson King*, 1958-) είναι πολιτικός από την Αγία Λουκία. Ανέλαβε προσωρινά την πρωθυπουργία, τον Σεπτέμβριο του 2007 έπειτα από το θάνατο του Τζον Κόμπτον. Υπηρέτησε στην πρωθυπουργία μέχρι τις 30 Νοεμβρίου 2011.

## Καριέρα
Γεννήθηκε στο Κάστρις στις 13 Νοεμβρίου του 1958. Μέλος του Κόμματος των Εργατών, ο Κινγκ κέρδισε την έδρα του στις εκλογές του 2006. Στην κυβέρνηση του Τζον Κόμπτον, η οποία ορκίστηκε στις 19 Δεκεμβρίου 2006 ο Κινγκ έγινε υπουργός Υγείας και Εργασιακών Σχέσεων. Το Μάιο του 2007, ανέλαβε υπηρεσιακός Πρωθυπουργός, καθώς ο Κόμπτον ασθένησε σοβαρά. Έπειτα από ανασχηματισμό τον Ιούνιο του ιδίου έτους, ο Κινγκ διορίστηκε στο υπουργείο Οικονομικών, Εξωτερικών Υποθέσεων, Εσωτερικών Υποθέσεων, Εθνικής Ασφαλείας, Εργασίας, Πληροφοριών και Επικοινωνιών.

Ο Κόμπτον απεβίωσε στις 7 Σεπτεμβρίου 2007 και την επόμενη ημέρα ο Κινγκ ανακοίνωσε το θάνατό του. Στις 9 Σεπτεμβρίου ορκίστηκε πρωθυπουργός ενώπιον της Γενικης Κυβερνήτριας, Περλέτ Λουίζι. . Ο Κινγκ προέβη σε ανασχηματισμό της κυβέρνησης λίγες ημέρες μετά και εκτός από Πρωθυπουργός είναι και υπερυπουργός Εξωτερικών, Εσωτερικών και Εθνικής Ασφαλείας.

## Εξωτερικοί σύνδεσμοι
* Γραφείο Πρωθυπουργού Αγίας Λουκίας

## Παραπομπές


Κατηγορία:Πρωθυπουργοί της Αγίας Λουκίας
Βίκτορ Ζουμπκόφ

Ο **Βίκτορ Ζουμπκόφ** (*Viktor Alekseyevich Zubkov*,  ρωσ.: Ви́ктор Алексе́евич Зубко́в) είναι Ρώσος πολιτικός, ο δέκατος Πρωθυπουργός της Ρωσίας, από το Σεπτέμβριο του 2007 έως το Μάιο 2008. Επίσης ανέλαβε ξανά πρωθυπουργία μόνο για μία ημέρα την περίοδο 7 με 8 Μαΐου 2012.

Γεννήθηκε στο Σβερτνολόβσκ στις 15 Σεπτεμβρίου 1941. Σπούδασε Οικονομικά στο Λένινγκραντ και απέτυχε να εκλεγεί κυβερνήτης αυτής της επαρχίας το 1999. Το 2001 διορίστηκε Υφυπουργός Οικονομικών με αρμοδιότητα την πάταξη της φοροδιαφυγής και επικεφαλής της ομοσπονδιακής υπηρεσίας κατά του «βρώμικου» χρήματος, θέση στην οποία παρέμεινε μέχρι τις 12 Σεπτεμβρίου 2007. 

Αντικατέστησε στην πρωθυπουργία τον απολυθέντα Μιχαήλ Φραντκόφ, έπειτα από την παραίτηση του τελευταίου. Ο διορισμός του Ζουμπκόφ έλαβε την έγκριση της Δούμας στις 14 Σεπτεμβρίου 2007. Στις 7 Μαΐου 2008, η κυβέρνησή  διαλύθηκε αυτόματα. Η διαδικασία αυτή, η οποία ακολουθεί το διορισμό νέου Προέδρου, ορίζεται από το Σύνταγμα της χώρας.

## Παραπομπές


## Εξωτερικοί σύνδεσμοι

* Βιογραφία του πολιτικού 

Κατηγορία:Ρώσοι πολιτικοί
Γιώργος Τσαφούλιας

Ο **Γιώργος Τσαφούλιας**, (Πάτρα, 1935 - Πάτρα, 11 Σεπτεμβρίου 2004) ήταν Έλληνας πολιτικός. Υπηρέτησε ως βουλευτής από το 1996 ως το 2000.

## Βιογραφία
Εργάστηκε ως δικηγόρος και ήταν πολύ αγαπητός πολιτικός  . Ήταν γνωστός και για τα καυστικά του σχόλια. Υπήρξε ιδρυτικό μέλος του ΠΑΣΟΚ και είχε υπογράψει την ιδρυτική του διακήρυξη της 3ης Σεπτεμβρίου 1974. Το 1995 αποχώρησε από το ΠΑΣΟΚ και ακολούθησε τον Δημήτρη Τσοβόλα στο ΔΗ.Κ.ΚΙ. και ήταν από τα ιδρυτικά του μέλη . Το 1996 εκλέχτηκε 9ος βουλευτής Αχαΐας με το ΔΗΚΚΙ με 2.452 ψήφους. Είχε επίσης διατελέσει Αντιπρόεδρος του νομαρχιακού συμβουλίου Αχαΐας. Το 2003 ήταν προσκεκλημένος, και παρέστη και στην ιδρυτική διακήρυξη της Δημοκρατικής Αναγέννησης από τον Στέλιο Παπαθεμελή. Ήταν παντρεμένος με τη γυμνάστρια και πρωταθλήτρια του στίβου Μαίρη Καμμένου (1938-2017) και απέκτησαν 3 παιδιά.

Απεβίωσε στις 11 Σεπτεμβρίου 2004 και κηδεύτηκε δύο ημέρες μετά, από τον ιερό ναό Παντανάσσης Πατρών, ενώ ετάφη στην Καλλιθέα. 

## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με το Δημοκρατικό Κοινωνικό Κίνημα
Εθνόσημο του Μονακό

right|300px
**Το Βασιλικό Οικόσημο του Αλβέρτου Β΄ του Μονακό** αποτελεί και το εθνόσημο της μικρής χώρας.

Ο θυρεός του εθνοσήμου του Μονακό είναι ολόγραμμος ρομβοειδής με εναλλασσόμενα τα χρώματα της σημαίας της χώρας (κόκκινο και λευκό) σε διάταξη 15 ερυθρών, επί τριών σειρών ανά πέντε, και οκτώ λευκών επί δύο ενδιάμεσων σειρών ανά τέσσερις. Δύο αντιτακτοί ξιφουλκούντες μοναχοί παραστάτες, που συγκρατούν τον θυρεό υποδηλώνουν την κτήση του Μονακό, το 1297, όταν ο Φραγκίσκος Γκριμάλντι κατέλαβε τη περιοχή με τους άνδρες του, οι οποίοι ήταν μεταμφιεσμένοι σε μοναχούς και ανέδειξε αυτή σε κυρίαρχη Χώρα. 

Επίσης ο θυρεός περιβάλλεται από το περιδέραιο μετά παρασήμου του ανωτάτου Τάγματος του Αγίου Καρόλου. Κάτω από το θυρεό φέρεται ως υποπόδιο λευκή ταινία με ερυθρά γράμματα το ρητό των Γκριμάλντι *Deo Juvante* περιβαλλόμενο μεταξύ δύο ερυθρών ισόκερων σταυρών, που αποδίδεται στην ελληνική: «Με τη βοήθεια του Θεού» ή ορθότερα «Ελέω Θεού». 
Ολόκληρος ο παραπάνω θυρεός φέρεται εντός ηγεμονικής κυρίαρχης, (βασιλικής) σκηνής αποτελώντας έτσι Βασιλικό οικόσημο.

## Πηγές

* 

Κατηγορία:Εθνικά σύμβολα του Μονακό
Μονακό
Λουδοβίκος Ιωσήφ του Κοντέ

Ο **Λουδοβίκος Ε΄ Ιωσήφ των Βουρβόνων-Κοντέ** (*Louis <abbr>V</abbr> Joseph de Bourbon-Condé*, 9 Αυγούστου 1736 - 13 Μαίου 1818) από τον Οίκο των Βουρβόνων-Κονντέ ήταν πρίγκιπας του Κονντέ (1740-1818).

## Βιογραφία
Μοναδικό τέκνο και διάδοχος του Λουδοβίκου Ερρίκου Α΄ του Κοντέ και της Καρολίνας, κόρης του Ερνέστου Λεοπόλδου της Έσσης-Ρότενμπουργκ.

Έπαιξε έναν σημαντικό ρόλο στη γαλλική Αυλή. Ήταν διοικητής της Ορλεάνης και αρχιστράτηγος του γαλλικού στρατού. Κατά τη διάρκεια της Γαλλικής Επανάστασης πιέστηκε από φίλους του να εγκαταλείψει τη Γαλλία, γιατί κινδύνευε η ζωή του. Αποφάσισε να καταφύγει στην Αγγλία και η απόφαση αυτή αποδείχθηκε σωστή, γιατί κατά τη διάρκεια του τρομοκρατικού καθεστώτος των Ιακωβίνων του Ροβεσπιέρου (1793-1794), όλοι οι Βουρβόνοι που βρίσκονταν σε γαλλικό έδαφος αποκεφαλίστηκαν. Από το δολοφονικό χέρι των τρομοκρατών δεν γλύτωσε ούτε ο γνωστός πρίγκηπας Λουδοβίκος Φίλιππος "Ισότης". 

Επιπλέον, ο πρίγκιπας του Κοντέ, αφού από το 1791 εγκαταστάθηκε στο Κόμπλεντς, ήταν ο αρχηγός της στρατιάς του Κοντέ, μια από τις δυνάμεις της στρατιάς των Εμιγκρέδων. Χρησιμοποίησε τη μεγάλη του περιουσία για να βοηθήσει στη χρηματοδότηση του κινήματος αντίστασης της εξόριστης γαλλικής κοινότητας.

Από τις αρχές του 19ου αιώνα άρχισε να επισκέπτεται τη Γαλλία, ενώ επέστρεψε οριστικά στο Παρίσι μετά την πτώση του Ναπολέοντα Α΄. Στο πριγκιπάτο του Κοντέ και στο δουκάτο της Βουργουνδίας τον διαδέχθηκε ο γιος του, Λουδοβίκος Ερρίκος Β΄ του Κοντέ.

## Οικογένεια
Νυμφεύτηκε πρώτα το 1753 την Σαρλότ ντε Ροάν, κόρη του Σαρλ ντε Ροάν, Πρίγκηπα του Σουμπίζ, και είχε τέκνα:
* Μαρία (1755 - 1759).
* Λουδοβίκος Ερρίκος Β΄ (1756 - 1830), Πρίγκιπας του Κονντέ.
* Λουίζα Αδελαΐδα (1757 - 1824), μοναχή.

Η Καρλόττα απεβίωσε το 1760 και ο Λουδοβίκος Ιωσήφ έκανε 2ο γάμο με τη Μαρία Αικατερίνη Μπρίνιολε, χήρα του Πρίγκιπα του Μονακό και κόρη του Τζουζέππε Μπρίνιολε, ευγενή της Γένουας και μαρκησίου του Γκρόππολι. Δεν απέκτησαν απογόνους.

## Πρόγονοι

## Παραπομπές


## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 42.

## Εξωτερικοί σύνδεσμοι
* 

Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Κατηγορία:Δούκες του Ανγκιέν
Λουδοβίκος Ερρίκος Β΄ του Κοντέ

Ο **Λουδοβίκος Ερρίκος Β΄** (1756 – 1830) από το Οίκο των Βουρβόνων-Κοντέ ήταν πρίγκιπας του Κοντέ, και δούκας των Βουρβόνων από το 1818 έως το 1830. 

## Βιογραφία
Ο *Λουδοβίκος Ερρίκος Ιωσήφ* ήταν ο μοναδικός γιος και διάδοχος του Λουδοβίκου Ιωσήφ του Κοντέ και της Σαρλότ ντε Ροάν, κόρης του Σαρλ ντε Ροάν, Πρίγκιπα του Σουμπίζ.

Κατά τη διάρκεια της Γαλλικής επανάστασης, διέφυγε και έμεινε στην Αγγλία στο πλευρό του πατέρα του. Έτσι γλύτωσε τις ομαδικές εκτελέσεις όλων των Βουρβόνων που ζούσαν στη Γαλλία (1793-1794) από το δολοφονικό καθεστώς του Ροβεσπιέρου, που ξεκίνησε με τους αποκεφαλισμούς του Λουδοβίκου ΙΣΤ΄ και της Μαρίας Αντουανέττας.

Επέστρεψε στη Γαλλία κατά τη διάρκεια της βασιλείας του Ναπολέοντα Α΄, ξαναπήρε την περιουσία του και αποκαταστάθηκε στους τίτλους του. Το 1804, ο γιος του Λουδοβίκος Αντώνιος της Βουρβόνης-Κοντέ, εκτελέστηκε στα χαρακώματα του Κάστρου της Βενσέν, αφού πρώτα απήχθη από άντρες που βρίσκονταν υπό τις διαταγές του Ναπολέοντα. Χωρίς να έχει κανέναν άλλον γιο, ανιψιό, αδελφό, εξάδελφο, η γραμμή του Οίκου των Βουρβόνων-Κοντέ εξαλείφθηκε με τον θάνατό του το 1830 σε ηλικία 74 ετών, λίγο μετά την Ιουλιανή Επανάσταση.

Οι τίτλοι και η περιουσία του πέρασαν στον βαπτιστικό του, Ερρίκο της Ορλεάνης, Δούκα του Ωμάλ, τέταρτο γιο του Λουδοβίκου Φιλίππου της Γαλλίας.

## Οικογένεια
Το 1770 νυμφεύτηκε την Ματθίλδη της Ορλεάνης, κόρη του Λουδοβίκου Φιλίππου Α΄ της Ορλεάνης, και είχε τέκνο:
* Λουδοβίκος Αντώνιος (1772 - 1804), Δούκας του Ανγκιέν.
Ο γάμος δεν ήταν ευτυχής, αφού το ζευγάρι χώρισε μετά από λίγα χρόνια, το 1780.

Ο Λουδοβίκος Ερρίκος δεν ξαναπαντρεύτηκε. Αμέσως μετά το χωρισμό του ξέσπασε σκάνδαλο για τη σχέση του με την τραγουδίστρια της όπερας Μαργκερίτ Μισελό, με την οποία έκανε δύο εξώγαμες κόρες:
* Αντελαΐντ "Αντέλ" (1780 - 1874), Δεσποινίδα των Βουρβόνων.
* Λουίζ Σαρλότ Αγκλαέ (1782 - 1831).

Απέκτησε ακόμη δύο παιδιά με τη Σόφι Χάρρις:
* κόρη (Δεκέμβριος 1817), έζησε μόνο μερικές μέρες.
* γιος (Μάιος 1819), θνησιγενής.

## Πρόγονοι

## Παραπομπές


Κατηγορία:Οίκος των Βουρβόνων-Κοντέ
Κατηγορία:Ιππότες του Τάγματος του Αγίου Πνεύματος
Κατηγορία:Δούκες του Ανγκιέν